Grup+5


 * VIURE SENSE FUM**

La Llei 42/2010 de 30 de desembre de 2010 és una llei que va entrar en vigor el 2 de gener del 2011, com modificació de la llei antitabac de 2006. La prohibició de fumar a qualsevol lloc d'ús col·lectiu és la mesura més important. Actualment, si es fuma a un lloc on està prohibit, es considera una falta lleu i la multa serà de de 30 euros, però si aquesta conducta es repeteix tres vegades passarà a ser una falta greu i la multa serà entre 601 i 100.000 euros.

Els propietaris dels establiments no estan exempts d'aquesta llei i si la incompleixen podran ser també sancionats amb multes entre 601 i 100.000 euros amb consideració de falta greu. Penso que viure sense fum és un avantatge per a tots els ciutadans, un progrés. Fer un viatge en avió, agafar el transport públic, veure un partit de futbol en un bar, coses abans impensables sense conviure amb una nebulosa de fum és, sense cap dubte, tot un èxit. D'una banda, l'aïllament de les persones fumadores no solament beneficia als no fumadors, sinó també al medi ambient, atès que una atmosfera neta de fum serà menys perjudicial per la salut de tothom, inclosos els mateixos fumadors i, a més a mes, els nostres hospitals no estaran tan plens de gent malalta pel tabac. Cal no oblidar que la llei no va ésser ben acceptada en un principi, i tots vam creure que no es faria efectiva. El temps que ha passat des que es va aplicar la llei ha sigut una victòria per a tots els que patien el fum del tabac.

D'altra banda crec que és molt important no respirar el fum dels altres. Igualment,el fet de que s' hagi de sortir al carrer a fumar ha sigut decisiu per a que molta gent deixi de fumar i això evitarà malalties futures i de la mateixa manera estalviarem en despeses de sanitat.

Així doncs, benvinguda sigui aquesta llei que ha fet que l'aire sigui més net, i que tant nosaltres com els nostres fills anem on anem puguem viure sense la contaminació d'un fum que, abans, acampava al voltant nostre a discreció i sense cap control.

Salutacions,

Susana, Jose, Carme, Isabel i Isabela